Na temelju članka 46. Statuta Općine Privlaka („Službeni glasnik Zadarske županije“ broj 05/18 i 07/21), na prijedlog Jedinstvenog upravnog odjela, Načelnik Općine Privlaka donio je sljedeći

**Z A K L J U Č A K**

1. Utvrđuje se prijedlog Odluke o izradi Plana razvoja Općine Privlaka 2021. – 2027. te se upućuje Općinskom vijeću Općine Privlaka na donošenje u priloženom tekstu.
2. Sva potrebna tumačenja uz prijedlog Odluke iz točke 1. ovog Zaključka dat će Ivana Skoblar, pročelnica Jedinstvenog Upravnog odjela.

Privitak:

1. Prijedlog Odluke

KLASA: 302-02/20-01/3

URBROJ: 2198/28-01-21-4

Privlaka, 12. travnja 2021.

OPĆINA PRIVLAKA

OPĆINSKI NAČELNIK

Gašpar Begonja, dipl.ing.

Dostaviti:

1. Općinsko vijeće, ovdje,

2. Jedinstveni upravni odjel, ovdje,

3. Pismohrana, ovdje.

Temeljem članka 38. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17), članka 30. Statuta Općine Privlaka („Službeni glasnik Zadarske županije” broj 05/18 i 07/21), Općinsko vijeće Općine Privlaka na sjednici održanoj dana 24. ožujka 2021. godine donijelo je sljedeću

**O D L U K U**

**o izradi Plana razvoja Općine Privlaka 2021. – 2027.**

**Članak 1.**

 Ovom Odlukom pristupa se izradi Plana razvoja Općine Privlaka za razdoblje 2021. – 2027. godine.

**Članak 2.**

 Plan razvoja iz članka 1. ove Odluke izradit će se sukladno Zakonu o regionalnom razvoju Republike Hrvatske („Narodne novine“ broj 147/14, 123/17 i 118/18) te Zakonu o sustavu strateškog planiranja i upravljanja razvojem Republike Hrvatske („Narodne novine“ broj 123/17).

**Članak 3.**

 Izradu Plana razvoja iz članka 1. ove Odluke koordinira pročelnica Jedinstvenog upravnog odjela Ivana Skoblar, kao lokalni koordinator za obavljanje i koordinaciju poslova strateškog planiranja i upravljanja razvojem za Općinu Privlaka.

**Članak 4.**

 Ova Odluka stupa na snagu osmog dana od dana objave u „Službenom glasniku“ Zadarske županije.

KLASA: 302-02/20-01/3

URBROJ: 2198/28-01-21-5

Privlaka, 12. travanj 2021. godine

OPĆINA PRIVLAKA

PREDSJEDNIK OPĆINSKOG VIJEĆA

Nikica Begonja

**Obrazloženje**

 **1. PRAVNA OSNOVA**

 Člankom 38. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17) i člankom 30. Statuta Općine Privlaka („Službeni glasnik Zadarske županije” broj 05/18 i 07/21) utvrđene su ovlasti predstavničkog tijela jedinice lokalne i područne samouprave, u predmetnom slučaju Općinskog vijeća Općine Privlaka.

 **2. OCJENA STANJA**

 Odlukom o imenovanju lokalnog koordinatora za obavljanje i koordinaciju poslova strateškog planiranja i upravljanja razvojem za Općinu Privlaka (KLASA: 302-02/20-01/3, URBROJ: 2198/28-02-21-3 od 24. ožujka 2021. godine), poslovi koordinacije i nadzora izrade akata strateškog planiranja od značaja za Općinu Privlaka povjereni su pročelnici Jedinstvenog upravnog odjela te se slijedom toga pristupilo pripremi prijedloga Odluke o izradi Plana razvoja Općine Privlaka 2021. – 2027.

 **3. OSNOVNA PITANJA KOJA TREBA UREDITI ODLUKOM**

 Sukladno članku 25. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17) planovi razvoja jedinica lokalne samouprave su srednjoročni akti strateškog planiranja od značaja za jedinice lokalne samouprave kojima se definiraju posebni ciljevi za provedbu strateških i posebnih ciljeva iz akata strateškog planiranja više hijerarhijske razine.

 **4. CILJ DONOŠENJA ODLUKE**

 Donošenjem predložene Odluke pokrenut će se postupak izrade Plana razvoja Općine Privlaka. Sukladno članku 52. Zakona o sustavu strateškog planiranja i upravljanja razvojem Republike Hrvatske („Narodne novine“ broj 123/17) jedinica lokalne samouprave dužna je plan razvoja donijeti šest mjeseci prije isteka važenja planskih dokumenata politike regionalnoga razvoja iz članka 13. Zakona o regionalnom razvoju Republike Hrvatske („Narodne novine“ broj 147/14, 123/17 i 118/18). Program ukupnog razvoja Općine Privlaka za razdoblje od 2013. do 2020. godine važio je do kraja 2020. godine, stoga je novi akt strateškog planiranja za razdoblje važenja od 1. siječnja 2021. godine potrebno usvojiti do 1. srpnja tekuće godine.

 **5. SREDSTVA ZA PROVEDBU ODLUKE**

 Sredstva za provođenje ove Odluke osigurana su u proračunu Općine Privlaka.